RESOLUCIÓN do 7 de febreiro de 2011, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 17/02/2011

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8º.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos, e no seu artigo 9º a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Sanea Control, S.L.
3. Data: os días 25 de febreiro, 4 e 5 de marzo de 2011.
4. Lugar de celebración: Casa do deporte, rúa Duquesa de Lugo, s/n. 27004 Lugo.
5. Número de prazas: 25 alumnos.
6. Dirixido a todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo modelo anexo.
Ver referencia pdf "03300D002P007.PDF"
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e en caso de superalas expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 7 de febreiro de 2011.
Manuel Antonio Varela Rey
Director xeral de Innovación
e Xestión da Saúde Pública
ANEXO
Ficha de solicitude de inscrición
Curso para a capacitación de aplicadores/manipuladores de produtos biocidas. Nivel básico
Entidade organizadora: Sanea Control, S.L.
Datas: os días 25 de febreiro, 4 e 5 de marzo de 2011.
Lugar de celebración do curso: Casa do deporte, rúa Duquesa de Lugo, s/n. 27004 Lugo.
Duración: 20 horas teórico/prácticas e 1 hora de avaliación.
Horario: das 10.00-14.00 h e das 15.30-19.30 h.
Nº de prazas: 25 alumnos.
Presentación de solicitudes: enviarase a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avda. da Mahía 106, baixo, 15220 Bertamiráns-Ames, 15220 (A Coruña). Teléfono: 981 88 69 24/ 639 60 63 81. Fax: 881 24 29 45. Correo electrónico: saneacontrol@yahoo.es
Criterio de selección: por rigorosa orde de recepción da solicitude.
Ver referencia pdf "03300D003P035.PDF"